Anno Domini MCCC XLVIII die veneris in ottabis festi Assumptionis Beate Marie virginis, nos Agnes, filia Hugonis dicti Le Inheret de Villari Monialium et Odete quondam uxoris dicti Hugonis, uxorque Philippi dicti Bricart de Baissiaco prope Cabilonem, et Johanneta, soror germana dicte Agnetis, uxor Philiberti de Tance, filii Perrini dicti Le Inheret de Tance, Bisontine que diecesis, videlicet nos Agnes et Johanneta de Antie ..... mandato, precepto et consensu et etiam voluntate dictorum Hugonis et Philiberti, maritorum nostrorum, in agendo premissaque sequuntur, notum facimus, etc. Quod cum vir religiosus, reverendus et honestus dominus abbas monasterii S. Martini Eduensis et conventus ejusdem monasterii nos sorores predictas persequerentur et etiam perturbarent super eo videlicet quod nobilis vir dominus Robertus dictus Dampjeham de Sancta Helena, miles, olim commorans apud Girellas prope Avalonem, cujus militis nos sorores predicte heredes sumus pro media parte, a dictis religiosis, tempore quo vivebat, per longum tempus ........ donationis a predecessoribus dictorum religiosorum predicto militi facte, teneret et etiam possideret quoddam molendinum situm subtus Agneolum, vocatum molendinum de Bostaco, et quod molendinum tempore vite dicti militis non solum ruinam passum fuit sed etiam omnino fuit destructum culpa et negligentia dicti militis et de quo ........ sumus ........... idcirco nos ad .......... dicti militis ac etiam anime ipsius et nostrarum animarum cum unusquisque possumus ......... tenentes ipsas ......... reddere debeant in dampnos, et nos auctoritate qua super pro pluribus beneficiis, auxiliis et obsequiis dicto domino Roberto, tempore quo vivebat, a personis dicti monasterii, tam religiosis quam laicis, de quibus dicti religiosi nullam remunerationem sunt assequti, in remunerationem premissorum et etiam pro remedio anime dicti militis et nostrarum ac predecessorum nostrorum damus, cedimus, concedimus et quictamus in perpetuum pro nobis et nostris heredibus et a nobis ............ habendis dicto et monasterio Beati Martini predicti et religiosis dominis abbati et conventui ipsius monasterii, quamdam domum nostram cum oichia retro sita apud Gerellas predictas super oichiam curati dicti loci ex una parte et super iter per quod itur ab ecclesia de Girellis ad domos seu mansos dictorum es Oilliers, et generaliter damus eisdem religiosis omnia alia et singula que nobis sororibus predictis devenerunt qualicumque ratione pro media parte excohete dicti militis et Marie quondam filie ipsius militis apud Gerellas et finagio dicti loci tam in terris quam in pratis, etc. In presentia Johannis Grillardi, clerici, notarii tabellionis pro dicto domino duce, domini Seguini, curati S. Prejecti subtus Biffractum, Hugonis Garini de Sancto Martino Eduensi, clerici, et magistri Girardi de Ponte Arroti, cambrillatoris.